Рэагуючы на такую змену падыходаў, ПРААН надала актыўную падтрымку ініцыятывам па прыцягненні рэсурсаў і партнёраў да працэсу чарнобыльскай рэабілітацыі, прыкладаючы не меншыя намаганні дзеля таго, каб чарнобыльская праблематыка працягвала заставацца актуальнай на міжнароднай арэне. Па-першае, у супрацоўніцтве з Камітэтам па праблемах наступстваў катастрофы на ЧАЭС і Ўпраўленнем ААН па каардынацыі гуманітарнай дзейнасці ПРААН надала падтрымку стварэнню Міжнароднай даследніцкай і інфармацыйнай сеткі па Чарнобылі (ICRIN), вынікам чаго сталася, між іншага, важнае даследаванне інфармацыйных патрэбаў насельніцтва пацярпелых ад Чарнобылю раёнаў. У пацвярджэнне неабходнасці змены падыходаў, рэкамендаванай у дакладзе ААН, гэтае даследаванне паказала, што жыхары пацярпелых мясцовасцяў надаюць першачарговую ўвагу сацыяльна-эканамічным пытанням і ўважаюць, што намаганні варта засяродзіць на эканамічным адраджэнні рэгіёнаў.